23.2.2023
DA
Den Europæiske Unions Tidende
L 58/2041 TJENESTEN FOR EU’S OPTRÆDEN UDADTIL
KAPITEL 2 2 — ANDRE DRIFTSUDGIFTER (fortsat)
225
(fortsat)
2250
(fortsat) — Flere projekter kan gennemføres sideløbende med undersøgelsen for at afprøve mulige elementer af det europæiske diplomatiske akademi i praksis og evaluere deres virkning, og de kunne danne grundlag for undersøgelsen, f.eks. et pilotkursus for Unionens diplomatakademi/en prøveklud bestående af et 2-måneders internatprogram for en udvalgt gruppe af 60 nyansatte og praktikantansatte diplomater fra medlemsstater og EU-institutioner og »Erasmus for diplomater«, som giver omkring 60 unge diplomater mulighed for inden for deres første år i tjenesten at tilbringe op til to måneder i en anden medlemsstats udenrigstjeneste eller i EU-Udenrigstjenesten, herunder en tilfældigt udvalgt EU-delegation.
Dette pilotkursus under »Erasmus for diplomater« kunne også undersøge muligheden for, at ansatte i EU-Udenrigstjenesten kunne tilbringe op til to måneder i hovedkvarteret i en anden medlemsstat end den, de kommer fra.
Hvis disse pilotkurser er vellykkede, kan de føre frem til et 1-årigt akademisk program.
Pilotprojektet vil under de nuværende betingelser kunne finansiere undersøgelsen af oprettelsen af sådan et europæisk diplomatisk akademi og gennemførelsen af de to pilotkurser som beskrevet ovenfor.
En forlængelse af pilotprojektet med et år vil give et mere solidt grundlag og dermed sikre projektets bæredygtighed.
Formålet med pilotprojektets anden fase vil være dobbelt: — gennem en udvidelse af studiet at tilvejebringe flere analyser og muligheder for oprettelse af et europæisk diplomatakademi ved at tilvejebringe en analyse af uddannelsesbehovene og ved at se nærmere på målgrupperne for et fremtidigt akademi, herunder muligheden for, at personer, der er interesserede i at blive EU-diplomater i fremtiden, og som ikke er diplomater i en medlemsstat, kan blive EU-diplomater.
Undersøgelsen bør også analysere forberedelserne til en eventuel indtræden i EU-Udenrigstjenesten og EU-delegationerne — at tilrettelægge endnu et akademisk pilotår (i forlængelse af det, der er planlagt i pilotprojektets første fase) med henblik på at indarbejde dets resultater ud fra aspektet om deltagelse af medlemsstaternes diplomater i det fremtidige europæiske diplomatiske akademi.
Deltagerne bør i princippet ligesom i første fase være omkring 60 nyansatte diplomater og diplomatpraktikanter fra Unionens medlemsstater og EU-institutionerne.
Med dette andet år bør de to elementer i pilotprojektet, f.eks. undersøgelsen og det akademiske pilotprogram som nævnt ovenfor, levere det nødvendige solide evidensgrundlag og de nødvendige analyser vedrørende den retlige og administrative struktur, gennemførelsesmodellen, de styrende organer og budgetkravene til et kommende europæisk diplomatakademi.
Resultaterne af analysen bør også henvise til de mulige placeringer af det europæiske diplomatakademi, der kan placeres i forskellige eksisterende akademiske og diplomatiske uddannelsesinstitutioner i Unionen, som er højt specialiserede i EU's optræden udadtil, med henblik på at udnytte deres akademiske og praktiske erfaring på området.
Retsgrundlag
Pilotprojekt som omhandlet i artikel 58, stk.
2, i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr.
1296/2013, (EU) nr.
1301/2013, (EU) nr.
1303/2013, (EU) nr.
1304/2013, (EU) nr.
1309/2013, (EU) nr.
1316/ 2013, (EU) nr.
223/2014, (EU) nr.
283/2014 og afgørelse nr.
541/2014/EU og om ophævelse af forordning (EU, Euratom) nr.
966/2012 (EUT L 193 af 30.7.2018, s. 1).